
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ Φύλλου 753 


6 Οκτωβρίου 1994 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 25325 (1) 

Μέτρα για τη διασφάλιση της Κοινοτικής ενίσχυσης του 
βαμβακιού και απόδοσής της στους δικαιούχους παρα¬ 
γωγούς. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ ΚΑΙ 
ΓΕΩΡΓΙΑΣ 

Έχοντας υπόψη: 

Τις διατάξεις: 

α. Του άρθρου 22 παρ. 3 του Ν. 992/1979 «Περί οργα- 
νώσεως των διοικητικών υπηρεσιών δια την εφαρμογήν 
της Συνθήκης Προσχωρήσεως της Ελλάδος εις τας Ευρω¬ 
παϊκός Κοινότητας και ρυθμίσεως συναφών θεσμικών και 
οργανωτικών θεμάτων» (ΦΕΚ Α' 280/21.12.1979). 

β. Του άρθρου 1 (παρ. 1, 2, 3 και 4) του Ν. 1338/1983 
«Εφαρμογή του κοινοτικού δικαίου» (ΦΕΚ Α 34/ 
17.3.1983 όπως τροποποιήθηκε με το άρθρο 6 του Ν. 
1440/1984 «Συμμετοχή της Ελλάδος στο κεφάλαιο, στα 
αποθεματικά και στις προβλέψεις της Ευρωπαϊκής Κοινό¬ 
τητας Άνθρακος και Χάλυβος και του Οργανισμού Εφο¬ 
διασμού ΕΥΒΑΤΟΜ» (ΦΕΚ Α’ 70 και το άρθρο 65 του Ν. 
1892/1990 Α/101). 

γ. Τον Κ. ΕΟΚ 2169/1981 (Ι_ 211), όπως τροποποιή¬ 
θηκε και ισχύει. 

δ. Τον Κ. ΕΟΚ 1964/1987 (Ι_ 184), όπως τροποποιή¬ 
θηκε και ισχύει. 

ε. Τον Κ. ΕΟΚ 1201/1989 (Ι_ 123), όπως τροποποιή¬ 
θηκε και ισχύει. 

στ. Τον Κ. 729/1970 της 21.4.1970 (ί 94 σελ. 13), 
όπως τροποποιήθηκε και ισχύει. 

ζ. Το Ν.Δ. 3853/58 «Περί Οργανισμού Βάμβακος». 

η. Το Ν.Δ. 3854/58 «Περί εκκοκίσεως βάμβακος και τα 
σε συνέχεια αυτού εκδοθέντα Διατάγματα». 

θ. Το Ν. 194/75 «Περί τροποποιήσεως και συμπληρώ- 
σεως του Ν.Δ. 3853/58. 

ι. ΤοΝ. 1206/81 «περί ρυθμίσεως θεμάτων Οργανισμού 
Βάμβακος». 

ια. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

Άρθρο 1 

Σκοπός - Ορισμός φορέα 

1. Με την απόφαση αυτή θεσπίζονται μέτρα που ρυθμί¬ 


ζουν τη διαδικασία χορήγησης της ενίσχυσης του σύσπο- 
ρου βαμβακιού και τους ελέγχους των εκκοκιστικών επι¬ 
χειρήσεων σε εφαρμογή των Κανονισμών ΕΟΚ και της 
εθνικής νομοθεσίας. 

2. Φορέας για την εφαρμογή των μέτρων ενίσχυσης του 
σύσπορου βαμβακιού ορίζεται ο Οργανισμός Βάμβακος. 

Άρθρο 2 

1. Δήλωση καλλιέργειας παραγωγού. 

α. Οι βαμβακοπαραγωγοί υποχρεούνται να υποβάλλουν, 
το αργότερο μέχρι την 1η Ιουλίου εκάστου έτους, το 
έντυπο 1 «Υπεύθυνη Δήλωση εκτάσεων που σπάρθηκαν 
με βαμβάκι το (έτος)», εφ’ εξής αναφερόμενης ως «Υπεύ¬ 
θυνη Δήλωση», πλήρως συμπληρωμένη και υπογεγραμ¬ 
μένη σύμφωνα με το άρθρο 8 του Καν. (ΕΟΚ) 1201 /89. 
Δηλώσεις πέραν της ανωτέρω ημερομηνίας δεν γίνονται 
δεκτές παρά μόνο για λόγους ανωτέρας βίας. 

Γ ια κάθε βαμβακοπαραγωγό προβλέπεται η συμπλήρωση 
μιας μόνο αριθμημένης «Υπεύθυνης Δήλωσης». Δεν δι¬ 
καιούνται να υποβάλλουν «Υπεύθυνη Δήλωση» οι βαμβακο¬ 
παραγωγοί που δεν συμπλήρωσαν το 18ο έτος της ηλικίας 
τους, καθώς και οι πρόωρα συνταξιοδοτηθέντες καλλιεργη¬ 
τές (πρόγραμμα πρόωρης συνταξιοδότησης Ε.Ε.). 

Εν τούτοις από την περίοδο εμπορίας 1995/96 «Υπεύ¬ 
θυνη Δήλωση» θα υποβάλλει μόνο ο αρχηγός της γεωργι¬ 
κής εκμεταλλεύσεως και για το σύνολο των εκτάσεων της 
εκμετάλλευσης, που σπάρθηκαν με βαμβάκι. 

β. Η «Υπεύθυνη δήλωση» υποβάλλεται στις κατά τόπους 
περιφερειακές Υπηρεσίες του Οργανισμού Βάμβακος, 
ενδεχομένως μέσω των Δήμων και Κοινοτήτων ή των συ¬ 
νεταιριστικών Οργανώσεων των παραγωγών, μετά από 
έγκριση του Οργανισμού Βάμβακος, για διευκόλυνση του 
έργου. 

γ. Οι βαμβακοπαραγωγοί κατά το χρόνο παράδοσης του 
σύσπορου βαμβακιού στο εκκοκιστήριο υποχρεούνται να 
επιδεικνύουν στα εντεταλμένα όργανα ελέγχου την 
«Υπεύθυνη Δήλωση» εκτάσεων που σπάρθηκαν με βαμ¬ 
βάκι. 

Τυχόν ανακριβής ή ψευδής συμπλήρωση αυτής συνε¬ 
πάγεται τις προβλεπόμενες από το νόμο κυρώσεις πέραν 
των άλλων κυρώσεων που προβλέπονται με την παρούσα 
απόφαση. 

2. Έλεγχος «Υπευθύνων Δηλώσεων». 

α. Με απόφαση του οικείου Νομάρχη, που εκδίδεται 
μετά το πέρας της υποβολής των Υπευθύνων Δηλώσεων 
και μετά από εισήγηση του προϊσταμένου της οικείας 
Υπηρεσίας του Οργανισμού Βάμβακος, συνιστώνται κατά 

Δήμο ή Κοινότητα πενταμελείς Επιτροπές Ελέγχου, οι 
οποίες αποτελούνται από: 

(ι) Τον Τομεάρχη γεωπόνο του Οργανισμού Βάμβακος 
ως Πρόεδρο 

(ιι) Έναν εκπρόσωπο της Τοπικής Αυτοδιοίκησης 

(ιιι) Έναν εκπρόσωπο των Αγροτικών Συν/κών Οργανώ¬ 
σεων 

(ιν) Έναν εκπρόσωπο των Αγροτικών Συλλόγων. 

ν) Τον οικείο Αγροφύλακα. 

β. Έργο των Επιτροπών είναι: ι) η προκαταρκτική εξέ¬ 
ταση των στοιχείων που δήλωσαν οι παραγωγοί με τις 
«Υπεύθυνες Δηλώσεις» και ιι) ο έλεγχος της Κατάστασης 
των βαμβακοπαραγωγών, που συντάσσεται από τον Οργα¬ 
νισμό Βάμβακος, κατά Κοινότητα ή Δήμο, στην οποία φαί¬ 
νεται η ποσότητα βάμβακος που παρέδωσε κάθε παραγω¬ 
γός. 

Η κατάσταση αυτή στέλνεται στον οικείο Δήμο ή Κοινό¬ 
τητα για ανάρτηση στο Δημαρχιακό ή Κοινοτικό Κατά¬ 
στημα, με ευθύνη του Δημάρχου ή Προέδρου Κοινότη¬ 
τας. 

Ο έλεγχος της ακρίβειας των «Υπευθύνων Δηλώσεων» 
διενεργείται μετά το πέρας της υποβολής αυτών στον Ορ- 
γαν. Βάμβακος. Στη διάθεση των επιτροπών τίθενται όλες 
οι δηλώσεις του Δήμου ή της Κοινότητας καθώς και οι πί¬ 
νακες εκτάσεων που δηλώθηκαν κατά το προηγούμενο 
έτος από τους παραγωγούς. 

Τυχόν εκούσιες διορθώσεις των στοιχείων που δηλώθη¬ 
καν γίνονται δεκτές από τις επιτροπές πριν από το πέρας 
του ελέγχου. Οι διορθώσεις προσυπογράφονται από τα 
μέλη της επιτροπής και τον ίδιο τον παραγωγό. 

γ. Η επιτροπή μετά το πέρας του ελέγχου συντάσσει 
πρακτικό στο οποίο καταγράφει τις διαπιστώσεις και τυχόν 
διορθώσεις που επέφερε, το οποίο μαζί με τις δηλώσεις 
υποβάλει το συντομώτερο δυνατόν στο τοπικό Γ ραφείο 
του Οργανισμού Βάμβακος. 

δ. Μετά το πέρας της προκαταρκτικής εξέτασης από τις 
Επιτροπές ο Οργανισμός Βάμβακος συντάσει μηχανογρα¬ 
φικές καταστάσεις κατά Δήμο ή Κοινότητα όλων των βαμ¬ 
βακοπαραγωγών και των αντιστοίχων εκτάσεων που δη¬ 
λώθηκαν. Οι καταστάσεις αυτές αποστέλλονται στους Δή¬ 
μους και Κοινότητες και αναρτώνται, με ευθύνη των Δη¬ 
μάρχων ή Προέδρων των Κοινοτήτων, στα Δημαρχιακά ή 
Κοινοτικά καταστήματα με σκοπό την ενημέρωση και τον 
«Κοινωνικό» έλεγχο. 

ε. Μετά την προκαταρκτική εξέταση των Επιτροπών 
διενεργείται επιτόπιος δειγματοληπτικός έλεγχος των 
εκτάσεων σε ποσοστό τουλάχιστον 5% των «Υπευθύνων 
Δηλώσεων» από εντεταλμένο γεωπόνο του Οργανισμού 
Βάμβακος όπως προβλέπεται από τον Καν. (ΕΟΚ) 1 201 / 
89. 

Στον ανωτέρω έλεγχο και πέραν του δείγματος 5% συ- 
μπεριλαμβάνονται οι διορθώσεις των εκτάσεων που επέ¬ 
φεραν οι επιτροπές καθώς και οι ιυχόν καταγγελίες ή άλ¬ 
λες περιπτώσεις που κρίνονται σκόπιμο να ελεγχθούν, 
κατά την κρίση του Τοπικού Γραφείου του Οργανισμού 
Βάμβακος. 

Εν τούτοις από την εμπορική περίοδο 1995/96 το πο¬ 
σοστό 5% αυξάνει σε 10%, πλέον των λοιπών περιπτώ¬ 
σεων ελέγχου (διορθωμένες δηλώσεις, τυχόν καταγγελίες 
κ.λπ.) που κρίνεται σκόπιμο να ελεγχθούν από την αρμο¬ 
δία υπηρεσία του Οργανισμού Βάμβακος. 

στ. Η υπόδειξη των αγροτεμαχίων γίνεται από οριοδεί- 
κτη που ορίζεται με την απόφαση της παραγράφου 2α από 
τον οικείο Νομάρχη. 

Σε περίπτωση μη προσέλευσης οριοδείκτη ο έλεγχος 


διενεργείται με την παρουσία του δηλούντος παραγωγού ή 
εξουσιοδοτημένου νομίμως υπ’ αυτού ατόμου και ενός 
μέλους της επιτροπής της παραγρ. 2α. Σε περίπτωση μή 
προσέλευσης και του δηλούντος παραγωγού δεν επιστρέ- 
φεται το πρωτότυπο της δήλωσής στον παραγωγό. 

ζ. Εάν από τους επιτόπιους δειγματοληπτικούς ελέγ¬ 
χους προκύψει ότι οι διαπιστωθεΐσες εκτάσεις διαφέρουν 
από τις δηλωθείσες από τους παραγωγούς του Δήμου ή 
της Κοινότητας, ο Οργανισμός Βάμβακος προσαρμόζει τις 
σχετικές δηλώσεις και λαμβάνει υπόψη αυτές τις προσαρ¬ 
μογές κατά τον καθορισμό του συνόλου των εκτάσεων 
που έχουν δηλωθεί σύμφωνα με το άρθρο 8 του Καν. ΕΟΚ 
1201/89. 

Σε περίπτωση απόκλισης των δηλωθέντων από τις δια- 
πιστωθείσες εκτάσεις σε ποσοστό άνω του 20% και για 
περιπτώσεις που αφορούν το 6% ή περισσότερο των επι¬ 
τόπιων δειγματοληπτικών ελέγχων («Υπεύθυνων Δηλώ¬ 
σεων») η Περιφερειακή Υπηρεσία του Οργανισμού Βάμ¬ 
βακος γνωστοποιεί χωρίς καθυστέρηση την πληροφορία 
αυτή στην Κεντρική Υπηρεσία του Οργανισμού Βάμβακος 
η οποία στη συνέχεια τη διαβιβάζει στις Διευθύνσεις ΔΙΔΑ- 
ΓΕΠ και Παραγωγής και Αξιοποίησης Προϊόντων Φυτών 
Μεγάλης Καλ/γειας του Υπουργείου Γεωργίας μαζί με 
πρόταση για τα μέτρα που πρέπει να ληφθούν σε μια τέ¬ 
τοια περίπτωση. * 

Επιπλέον, στις περιπτώσεις ανακριβών Υπευθύνων Δη¬ 
λώσεων επιβάλλονται οι πιο κάτω κυρώσεις. 

ι) Αν κατά τον έλεγχο των υπευθύνων δηλώσεων διαπι¬ 
στωθεί ότι η δηλωθείσα έκταση δεν είναι ακριβής, επιβάλ¬ 
λεται για την έκταση που παρουσιάζει, θετική ή αρνητική 
απόκλιση μεγαλύτερη του ενός (1) στρέμματος πρόστιμο 
ίσο με πενήντα χιλιάδες (50.000) δρχ. το στρέμμα. Από¬ 
κλιση μέχρι ένα στρέμμα δεν λαμβάνεται υπόψη. Το παρα¬ 
πάνω πρόστιμο επιβάλλεται με απόφαση του Δ.Σ.Ο.Β. 
μετά από εισήγηση της Περιφερειακής Υπηρεσίας στην 
οποία έχει υποβληθεί η δήλωση καλλιέργειας και καταλο¬ 
γίζεται ως Δημόσιο έσοδο υπέρ του Οργανισμού Βάμβα¬ 
κος. 

ιι) Το ύψος του παραπάνω χρηματικού προστίμου δύνα- 
ται να τροποποιείται κάθε χρόνο με απόφαση του Διοικητι¬ 
κού Συμβουλίου του Οργανισμού Βάμβακος, ύστερα από 
εισήγηση της αρμόδιας Δ/νσης της Κεντρικής Υπηρεσίας 
Οργανισμού Βάμβακος. 

Το Διοικητικό Συμβούλιο του Οργανισμού Βάμβακος 
αποφασίζει επίσης για περιπτώσεις ιδιαίτερα σοβαρών 
αποκλίσεων και για περιπτώσεις απόπειρας εξαπάτησης 
της Υπηρεσίας για τις οποίες δύναται να επιβάλλει επαυ¬ 
ξημένες κυρώσεις μέχρι του ισοτίμου της αξίας της αναμε¬ 
νόμενης παραγωγής. 

η) Για κάθε διενεργούμενο επιτόπιο δειγματοληπτικό 
έλεγχο συντάσσεται έκθεση από τον διενεργήσαντα αυ¬ 
τόν γεωπόνο του Οργανισμού Βάμβακος για το εκτελε- 
σθέν έργο και τα αποτελέσματα του ελέγχου. Οι εκθέσεις 
φυλάσσονται στο αρχείο της Υπηρεσίας ως απόδειξη 
πραγματοποίησης των ελέγχων για τυχόν κοινοτικούς 
ελέγχους ή επιθεώρηση και εποπτεία από τρίτους. 

Αρθρο 3 

Εκτίμηση μέσης στρεμματικής ηρτημένης εσοδείας 

1. Με απόφαση του οικείου Νομάρχη που εκδίδεται 
μετά το πέρας υποβολής των «Υπευθύνων Δηλώσεων» 
καλλιέργειας και ύστερα από εισήγηση του Προϊσταμένου 
της οικείας υπηρεσίας του Οργανισμού Βάμβακος συνι- 
στώνται κατά τομέα ευθύνης του Οργανισμού Βάμβακος 
(όπως αυτοί ορίζονται από τον οικείο προϊστάμενο) αντί- 

στοιχες Τριμελείς Επιτροπές εκτίμησης της μέσης στρεμ- 
ματικής απόδοσης της ηρτημένης εσοδείας κατά Δήμο, 
Κοινότητα ή Ζώνη εντός του Δήμου ή της Κοινότητας (αρ¬ 
δευόμενο - Ξηρικά) που αποτελούνται από: 

- Γεωπόνο του Οργανισμού Βάμβακος, ως Πρόεδρο. 

- Γεωπόνο της Δ/νσης Γεωργίας. 

- Εκπρόσωπο της Ε.Γ. Συν/σμών (κατά προτίμηση γεω¬ 
πόνο). 

Έργο των Επιτροπών αυτών είναι η εκτίμηση της μέσης 
στρεμματικής απόδοσης της ηρτημένης εσοδείας της ζώ¬ 
νης παραγωγής. 

2. Προς υποβοήθηση του έργου της Επιτροπής τίθενται 
στη διάθεση της από τον Οργανισμό Βάμβακος μηχανο¬ 
γραφικές καταστάσεις της μέσης παραγωγής κατά Κοινό¬ 
τητα των τελευταίων τριών ετών. Τυχόν σοβαρές αποκλί¬ 
σεις πρέπει να δικαιολογούνται στο συντασσόμενο πρα¬ 
κτικό. 

3. Τα αποτελέσματα των εκτιμήσεων αναρτώνται στα 
Δημοτικά και Κοινοτικά Καταστήματα το αργότερο μέχρι 
την 5/9 κάθε έτους. Οι καταστάσεις παραμένουν ανηρτη- 
μένες επί 10ήμερο με ευθύνη των αρμοδίων οργάνων της 
τοπικής αυτοδιοίκησης και διενεργείται με κάθε πρό¬ 
σφορο μέσο ευρεία ενημέρωση των ενδιαφερομένων. 

4. Οι παραγωγοί έχουν δικαίωμα υποβολής ενστάσεων 
κατά του πίνακα εκτιμήσεων μέχρι 15/9 εκάστου έτους: 

Μ υποβολή ένστασης συνοδεύεται από κατάθεση σχετι¬ 
κού ποσού ύψους χιλίων (1.000) δραχμών ανά στρέμμα 
υπέρ του Οργανισμού Βάμβακος στην Αγροτική Τράπεζα 
της Ελλάδας. 

Στην ένσταση πρέπει με ποινή απαραδέκτου: 

α) Να προσδιορίζονται επακριβώς τα αγροτεμάχια με 
σκαρίφημα ενός εκάστου και να σημειώνονται οι ιδιοκτή¬ 
τες των αγρών που έχουν κοινά όρια. 

β) Να προσδιορίζεται επακριβώς η έκταση κάθε αγροτε¬ 
μαχίου. 

γ) Να αναφέρεται η προβλεπομένη ημερομηνία έναρξης 
της συγκομιδής. 

Οι ενστάσεις υποβάλλονται στα κατά τόπους γραφεία 
του Οργανισμού Βάμβακος και εξετάζονται από Τριμελή 
Επιτροπή ενστάσεων που συστήνεται από τον οικείο Νο¬ 
μάρχη και στην οποία συμμετέχουν: 

1. Ο Δ/ντής Γεωργίας, ως Πρόεδρος. 

2. Ο Προϊστάμενος της τοπικής Υπηρεσίας του Οργανι¬ 
σμού Βάμβακος. 

3. Ο Πρόεδρος της Ε.Γ.Σ. 

ή οι νόμιμοι αναπληρωτές τους. 

Ενδεχόμενη άσκηση προσφυγής δεν αναστέλλει την 
εκτέλεση της απόφασης αυτής. 

Γραμματέας της Επιτροπής ορίζεται με απόφαση του 
Νομάρχη, υπάλληλος του Οργανισμού Βάμβακος με αρμο¬ 
διότητα την παραλαβή και πρωτοκόλληση των ενστάσεων, 
παράδοση αυτών στον Πρόεδρο της Επιτροπής, τήρηση 
των πρακτικών και κοινοποίηση των αποφάσεων στους εν¬ 
διαφερομένους. 

Η εξέταση της αίτησης πραγματοποιείται εντός 15 ημε¬ 
ρών από της υποβολής της και σε κάθε περίπτωση προ της 
έναρξης της συγκομιδής με επιτόπου έλεγχο. 

Εάν το προϊόν ή μέρος αυτού συγκομισθεί προ της ανα- 
γραφομένης στην ένσταση ημερομηνίας η ένσταση απορ¬ 
ρίπτεται. Η απόφαση επί της ενστάσεως κοινοποιείται 
στον παραγωγό σε κάθε περίπτωση προ της έναρξης της 
συγκομιδής. 

Στην περίπτωση που η ένσταση του παραγωγού γίνει 
αποδεκτή τότε το ποσό των 1.000 δρχ./στρέμμα επιστρέ- 
φεται στον παραγωγό μέσω της μερίδας του στην Α.Τ.Ε. 


Στον παραγωγό παραδίδεται το αντίγραφο της δήλωσης 
σπαρμένων εκτάσεων στην οποία καταχωρείται το αποτέ¬ 
λεσμα της επανεκτίμησης αριθμητικώς και ολογράφως 
σφραγισμένο και υπογεγραμμένο αρμοδίως. 

5. Η ενισχυόμενη κατά παραγωγό ποσότητα μπορεί να 
υπερβαίνει την εκτίμηση της Επιτροπής ή την οριστική 
εκτίμηση της Επιτροπής Ενστάσεων μέχρι και 10%. 

Για το λόγο αυτό σε κάθε παράδοση σύσπορου βαμβα¬ 
κιού καταχωρείται από την Επιτροπή ελέγχου εισερχομέ¬ 
νου συσπόρου βάμβακος σε κάθε εκκοκιστήριο η εκά- 
στοτε παραδιδόμενη ποσότητα στο πίσω μέρος της Υπεύ¬ 
θυνης Δήλωσης του παραγωγού. 

Δεν χορηγείται ενίσχυση για την επί πλέον ποσότητα 
πέραν της αναγραφομένης, στη Δήλωση, μέγιστης επι- 
τρεπομένης παραγωγής που ισούται με τη μέση εκτιμη- 
θείσα απόδοση της ηρτημένης εσοδείας, προσαυξημένη 
κατά 10%, επί τον αριθμό των στρεμμάτων που δηλώνει ο 
παραγωγός. 

Με απόφαση του Δ.Σ.Ο.Β. οι εκτιμώμενες μέσες 
στρεμματικές αποδόσεις κατά Κοινότητα, Δήμο ή Ζώνη 
μπορούν να προσαυξάνονται ή να απομειούνται κατά συ¬ 
γκεκριμένο ποσοστό, πανελλαδικώς ή κατά περιφέρεια, 
αν προκύψουν προς τούτο ειδικές συνθήκες μετά τις εκτι¬ 
μήσεις και μέχρι τη συγκομιδή (καύσων, πλημμύρα, κ.λπ.). 

Αρθρο 4 

1. Προκειμένου να επιτραπεί στις εκ/κές επιχειρήσεις η 
παραλαβή, η εκ/ση σύσπορου βαμβακιού και η είσπραξη 
Κοινοτικών ενισχύσεων, προ της έναρξης της εκ/κής πε¬ 
ριόδου αυτές υποχρεούνται να υποβάλουν στον Οργανι¬ 
σμό Βάμβακος τα ακόλουθα: 

α. Βεβαίωση χορήγησης κωδικού εκ/κής επιχείρησης 
από τη Δ/νση ΔΑΓΕΠ του Υπ. Γεωργίας. 

β. Ονομαστική κατάσταση συνεργατών μεσιτών της εκ/ 
κής επιχείρησης. 

γ. Αποδεικτικό ενημερότητας για χρέη στο Δημόσιο. 

δ. Κατάσταση ιδρύσεως εταιρείας (ΦΕΚ) και τελευταία 
τροποποίηση καταστατικού. 

ε. Πιστοποιητικό ότι δεν τελούν υπό πτώχευση, αναγκα¬ 
στική διαχείριση, εκκαθάριση, ή έναρξη των σχετικών δα- 
δικασιών των ανωτέρω. 

στ. Αριθμό Μητρώου Ανων. Εταιρειών ή Ε.Π.Ε. ή Ο.Ε., 
Α.Φ.Μ. και Εφορία στην οποία η επιχείρηση υποβάλλει 
φορολογική δήλωση. 

ζ. Δ/νσεις μελών Δ/κού Συμβουλίου και Δ/ντος Συμβου¬ 
λίου και Αρ. Δελτίου Ταυτότητας του τελευταίου. 

2. Ο Οργαν. Βάμβακος προ της ενάρξεως της εκκοκι- 
στικής περιόδου προβαίνει στον: 

α. Έλεγχο της τήρησης των προϋποθέσεων της πα- 
ραγρ. 1. 

β. Έλεγχο των κτιριακών εγκαταστάσεων του εκ/ 
ρίου. 

γ. Έλεγχο ύπαρξης αδείας λειτουργίας εκ/ρίου. 

δ. Έλεγχο του μηχανολογικού εξοπλισμού και την απο¬ 
σφράγιση των μηχανών του εκ/ρίου. 

3. Η Τριμελής Επιτροπή ποσοτικού και ποιοτικού Ελέγ¬ 
χου προβαίνει στον Έλεγχο των αποθεμάτων των προϊό¬ 
ντων εκ/σης και τη σύγκρισή τους με τα αποθέματα κατά 
τη λήξη της προηγουμένης περιόδου. 

Αρθρο 5 

Διαδικασία παραλαβής σύσπορου βαμβακιού στα εκκοκι- 
στήρια 

1. Με απόφαση του οικείου Νομάρχη συγκροτείται για 
κάθε εκκοκιστήριο, Τριμελής Επιτροπή αποτελούμενη 

από ένα υπάλληλο του Οργανισμού Βάμβακος, κατά προ¬ 
τίμηση Γεωπόνο, ένα υπάλληλο της Δ/νσης Γεωργίας, 
κατά προτίμηση Γεωπόνο, και ένα υπάλληλο μιας άλλης 
Δημόσιας Υπηρεσίας της Νομαρχίας, κατά προτίμηση 
πτυχιούχου της Δ.Ο.Υ., με τους αναπληρωτές τους. 

Από τους υπαλλήλους της Δ/νσης Γεωργίας και του Ορ¬ 
γανισμού Βάμβακος ο ένας θα είναι υποχρεωτικά Γεωπό- 
νος, ανάλογα με το υφιστάμενο γεωπονικό προσωπικό και 
τις ανάγκες κάθε υπηρεσίας. 

Σε Δ/νσεις Γ εωργίας όπου η σύνθεση του προσωπικού 
δεν επαρκεί για την εκτέλεση των λοιπών εργασιών, ο 
υπάλληλος της Δ/νσης Γ εωργίας μπορεί να αντικαταστα- 
θεί από υπάλληλο οποιοσδήποτε άλλης Δημόσιας Υπηρε¬ 
σίας του Νομού ή της Περιφέρειας. 

Χρέη προέδρου ασκεί ο ανώτερος κατά βαθμό γεωπό¬ 
νος. 

Κάθε μέλος της παραπάνω Επιτροπής πρέπει να είναι 
κάτοχος τουλάχιστον απολυτηρίου Λυκείου ή εξαταξίου 
Γ υμνασίου. 

Έργο της Επιτροπής είναι ο ποσοτικός και ποιοτικός 
έλεγχος του συσπόρου βάμβακος, που τίθεται υπό έλεγχο 
στο εκκοκκιστήριο και των βιβλίων και των παραστατικών 
διακίνησης των προϊόντων εκκόκκισης αυτού. 

2. Κάθε παραγωγός που προσκομίζει σύσπορο βαμβάκι 
για παράδοση στο εκκοκκιστήριο είναι υποχρεωμένος να 
επιδείξει οτην Επιτροπή Ελέγχου. 

α. Την αστυνομική του ταυτότητα. 

Σε περίπτωση μη αυτοπρόσωπης παράδοσης γίνεται 
δεκτή εξουσιοδότηση με βεβαίωση του γνησίου της υπο¬ 
γραφής από Αστυνομική Αρχή. 

β. Υπεύθυνη Δήλωση εκτάσεων που σπάρθηκαν με 
βαμβάκι (σχετικό έντυπο). 

γ. Σύμβαση αγοραπωλησίας (σχετ. έντυπο), πλήρως συ¬ 
μπληρωμένη σύμφωνα με το άρθρο 10 του Καν. (ΕΟΚ) 
1201/89 και υπογεγραμμένη από τους συμβαλλομέ- 
νους. 

δ. Ζυγοταινία από γεφυροπλάστιγγα ζύγισης που διεξή- 
χθη παρουσία εκπροσώπου του συνεταιρισμού της περιο¬ 
χής προέλευσης του βαμβακιού, ο οποίος την υπογράφει 
και βεβαιώνει την ημέρα και ώρα της διεξαγωγής της. Τα 
αποτελέσματα της ζύγισης αυτής διασταυρώνονται με τα 
αποτελέσματα της ζύγισης στην είσοδο του εκκοκκιστη¬ 
ρίου. 

Σε περίπτωση διαφοράς μεταξύ των δύο ζυγίσεων πάνω 
από 100 κιλά η παρτίδα σύσπορου βαμβακιού δεν επιτρέ¬ 
πεται να εισαχθεί στην εκ/κή επιχείρηση. Σε κάθε όμως 
άλλη περίπτωση λαμβάνεται υπόψη η ζύγιση που πραγμα¬ 
τοποιείται στην είσοδο του εκ/ρίου ενώπιον της Τριμε¬ 
λούς Επιτροπής. Στην περίπτωση διαφοράς άνω των 100 
κιλών θα πρέπει να γίνει επαναζύγιση του φορτίου σε άλλη 
συνεταιριστική πλάστιγγα. 

3. Κάθε εκκοκκιστική επιχείρηση υποχρεούται να τηρεί 
απαρεγκλίτως ημερολόγιο όπου θα καταγράφονται, για 
κάθε 24ωρο, οι ποσότητες του εισερχομένου βάμβακος 
και η αντίστοιχη παραγωγή εκκοκκισμένου, έτσι ώστε να 
δύναται να ελεγχθεί αν τα προϊόντα εκ/σης ανταποκρίνο- 
νται στο ποσοστό απόδοσης του συσπόρου, όπως αυτό 
προκύπτει από τα αποτελέσματα των εκτιμήσεων των επι- 
μέρους παρτίδων. 

4. Ο Οργανισμός Βάμβακος διενεργεί δοκιμαστικές εκ¬ 
κοκκίσεις σε εκκοκκιστικές επιχειρήσεις, προκειμένου να 
ελέγχει την ποσότητα και ποιότητα των παραγομένων 
προϊόντων (έντυπα 2, 11 και 13), με στόχο να βοηθήσει 
στη βελτίωση της ποιότητας των προϊόντων εκκόκκι¬ 
σης. 


Αρνηση ή παρακώλυση των ως άνω ελέγχων συνεπάγε¬ 
ται την επιβολή κυρώσεων που προβλέπονται από τις δια¬ 
τάξεις του άρθρου 5 του Ν. 1206/1981 (ΦΕΚ Α' 268) κατά 
των εκκοκκιστικών επιχειρήσεων. 

5. Τα οχήματα μεταφοράς σύσπορου βαμβακιού, μετά 
τη λήξη των ημερήσιων παραλαβών και των σχετικών ελέγ¬ 
χων, απομακρύνονται από το χώρο του εκκοκκιστηρίου με 
ευθύνη της εκκοκκιστικής επιχείρησης. 

Οι θύρες εισόδου και εξόδου κλείνονται και σφραγίζο¬ 
νται μέχρι της 7.00 ώρας της επομένης ημέρας παραλα¬ 
βής και δεν επιτρέπεται σε κανένα μεταφορικό μέσο η εί¬ 
σοδος και η έξοδος. Σε περίπτωση έκτακτης ανάγκης 
(ασθένεια, ατύχημα, μηχανική βλάβη κ.λπ.) μπορεί, για 
όσο χρόνο διαρκεί η ανάγκη, να αποσφραγισθεί η θύρα, 
παρουσία ενός τουλάχιστον μέλους της Επιτροπής Ελέγ¬ 
χου και να επανασφραγισθεί. Για την αποσφράγιση και 
επανασφράγιση συντάσσεται σχετικό πρακτικό. 

6. Αν διαπιστωθεί ότι δεν τηρούνται τα προβλεπόμενα 
στην παρ. 5 διακόπτεται αμέσως και μέχρι δέκα εργάσιμες 
ημέρες η παραλαβή σύσπορου βαμβακιού με απόφαση 
του Προέδρου του Οργανισμού Βάμβακος. Εξάλλου δύνα- 
ται με απόφαση του Υπουργού Γεωργίας, ύστερα από 
πρόταση του Οργανισμού Βάμβακος, να επιβληθεί η διοι¬ 
κητική ποινή της αργίας λειτουργίας του εκκοκκιστηρίου 
μέχρι έξι (6) μήνες εκκοκκιστικής περιόδου. 

7. Η εκκοκκιστική επιχείρηση για να εισπράξει τη_ δι¬ 
καιούμενη κοινοτική ενίσχυση υποβάλλει το αργότερο μέ¬ 
χρι τη στιγμή της θέσης υπό έλεγχο του σύσπορου βαμβα¬ 
κιού τα εξής: 

α. Στο τοπικό γραφείο του Οργανισμού Βάμβακος 

-Αίτηση για θέση υπό έλεγχο σύσπορου βαμβακιού 
(σχετ. έντυπο). 

- Αίτηση για πιστοποιητικό ενίσχυσης (σχετικό έντυπο), 
σύμφωνα με το άρθρο 7 του Καν. (ΕΟΚ) 1201/89. 

-Αίτηση πληρωμής δικαιούχου για σύσπορο βαμβάκι 
(σχετικό έντυπο). 

Οι παραπάνω αιτήσεις συνοδεύονται από: 

- Μία ή περισσότερες συμβάσεις αγοραπωλησίας σύ¬ 
σπορου βαμβακιού. 

- Απόδειξη ποιοτικής και ποσοτικής παραλαβής. 

- Ζυγοταινία ή φωτοτυπία αυτής στην περίπτωση πολ¬ 
λαπλών φορτίων. 

- Φωτοτυπημένη δήλωση παραγωγού (πίσω σελίδα) για 
κάθε παρτίδα. 

- Εξουσιοδότηση εφόσον υπάρχει. 

-Τιμολόγιο αγοράς ή πώλησης. 

- Κατάσταση ημερήσιων παραλαβών. 

- Δήλώση εκκόκκισης για λογαριασμό παραγωγού (σχ. 
έντυπο) εφόσον συντρέχει τέτοια περίπτωση. 

Οι αιτήσεις για θέση υπό έλεγχο του σύσπορου βαμβα¬ 
κιού υποβάλλονται εγγράφως στον Οργανισμό Βάμβακος 
το αργότερο μέχρι 15 Απριλίου που έπεται του έτους σπο¬ 
ράς, η δε εκκόκκισή του ολοκληρώνεται εντός 180 ημε¬ 
ρών από την ημερομηνία θέσης υπό έλεγχο και πάντως όχι 
πέραν τις 30 Απριλίου. 

β. Στην Κεντρική Υπηρεσία του Οργανισμού Βάμβα¬ 
κος 

-Αίτηση για έκδοση πιστοποιητικού ενίσχυσης (σχετ. 
έντυπο) στην περίπτωση που αυτή καταβάλλεται πριν από 
την κατάθεση της αίτησης για θέση υπό έλεγχο. 

8. Δειγματοληψία σύσπορου βάμβακος και έλεγχος της 
Ελάχιστης Τιμής του παραγωγού. 

α. Η δειγματοληψία κάθε παρτίδας που τίθεται υπό 
έλεγχο στο εκκοκκιστήριο εκτελείται αποκλειστικά από 
δειγματολήπτη υπάλληλο του Οργανισμού Βάμβακος σύμ- 

φωνα με τις οδηγίες, τη συνεχή επίβλεψη και ευθύνη της 
Επιτροπής Ελέγχου, η οποία και υποδεικνύει τα σημεία και 
τον τρόπο λήψης του δείγματος, προκειμένου να εξασφα¬ 
λιστεί η αντιπροσωπευτικότητα και αντικειμενικότητα αυ¬ 
τού. 

Το δείγμα λαμβάνεται παρόντων των συναλλασσόμενων 
ή των εκπροσώπων αυτών και σε περίπτωση διαφωνίας 
των, ως προς την αντιπροσωπευτικότητα αυτού λαμβάνε- 
ται τελικό δείγμα από το Γεωπόνο (ή Γεωπόνους) της Επι¬ 
τροπής. 

β. Η Τριμελής Επιτροπή Ελέγχου αποστέλλει τα ληφθέ- 
ντα, σύμφωνα με τα ανωτέρω, δείγματα συσπόρου βάμβα- 
κος στο εργαστήριο της τοπικής υπηρεσίας του Οργανι¬ 
σμού Βάμβακος, προκειμένου να γίνει η ποιοτική ανάλυση 
αυτών και να προσδιορισθούν τα ποιοτικά χαρακτηριστικά 
του συσπόρου βάμβακος που τέθηκε υπό έλεγχο. 

Τα αποτελέσματα της ποιοτικής ανάλυσης κοινοποιού¬ 
νται στην εκκοκκιστική επιχείρηση εντός 48 ωρών το αρ¬ 
γότερο. 

Επί των αποτελεσμάτων της ποιοτικής ανάλυσης του 
συσπόρου βάμβακος η εκκοκκιστική επιχείρηση δύναται 
να ασκήσει ένσταση εντός 24 ωρών από της κοινοποίησης 
των αποτελεσμάτων. 

Οι ενστάσεις εξετάζονται από ειδική επιτροπή που συ- 
στήνεται με απόφαση του προϊσταμένου του τοπικού γρα¬ 
φείου, έργο της οποίας είναι η αντιστοίχιση των εργαστη¬ 
ριακών δεδομένων με εκείνα του εκκοκκιστηρίου. 

Δεν χορηγείται ενίσχυση σε σύσπορο βαμβάκι με περιε¬ 
κτικότητα σε ξένες προσμίξεις πάνω από 10%. 

9. Αν διαπιστωθεί υπαιτιότητα για κακή αποθήκευση 
του σύσπορου βαμβακιού, που θα είχε ως συνέπεια την 
ποιοτική υποβάθμισή του, επιβάλλεται με απόφαση του 
Προέδρου του Οργανισμού Βάμβακος, πρόστιμο μέχρι εί¬ 
κοσι τοις εκατό (20%) της αξίας του υποβαθμισμένου 
προϊόντος. 

10. Αν διαπιστωθεί ότι δέματα εκκοκκισμένου βαμβα¬ 
κιού διατηρούνται σε προαύλια ακάλυπτα ή επί γυμνού 
εδάφους ή επί ακατάλληλων καταστρωμάτων, που θα είχε 
ως συνέπεια την ποιοτική υποβάθμισή του, επιβάλλεται, 
με απόφαση του Υπουργού Γεωργίας ύστερα από πρό¬ 
ταση του Οργανισμού Βάμβακος, πρόστιμο μέχρι το δι¬ 
πλάσιο της αξίας της διαπιστουμένης υποβάθμισης (αβα- 
ρίας) του εκκοκκισμένου βάμβακος. 

11. Για τις διαπιστούμενες παραβάσεις των παρ. 1,2 και 
3 μπορεί να ασκηθεί και ποινική δίωξη, αν συντρέχουν οι 
προϋποθέσεις του άρθρου 22 του Ν.Δ. 3854/1958 (ΦΕΚ 
Α' 160). 

12. Αν διαπιστωθεί ότι επιχειρείται παραπλάνηση ή και 
εξαπάτηση των εντεταλμένων οργάνων για την είσπραξη 
μη δικαιουμένων ενισχύσεων, διακόπτεται αμέσως και μέ¬ 
χρι δέκα εργάσιμες ημέρες η παραλαβή σύσπορου βαμβα¬ 
κιού με απόφαση του Προέδρου του Οργανισμού Βάμβα¬ 
κος και επιβάλλεται με απόφαση του Υπουργού Γεωργίας, 
ύστερα από πρόταση του Οργανισμού Βάμβακος, η διοι¬ 
κητική ποινή της αργίας λειτουργίας του εκκοκκιστηρίου 
μέχρι (6) μήνες εκκοκκιστικής περιόδου ως και πρόστιμο 
από πέντε εκατομμύρια (5.000.000) μέχρι πενήντα εκα¬ 
τομμύρια (50.000.000) δρχ. 

13. Αν διαπιστωθεί ότι τα βιβλία αποθήκης εκκοκκιστι- 
κής επιχείρησης δεν τηρούνται σύμφωνα .με τους Κανονι¬ 
σμούς ΕΟΚ αναστέλλεται η παραλαβή σύσπορου βαμβα¬ 
κιού μέχρι την εκπλήρωση των υποχρεώσεών της. 

14. Στην περίπτωση κατά την οποία διαπιστωθεί ότι ει- 
σήλθε στο εκκοκιστήριο μικρότερη ποσότητα βάμβακος 
από εκείνη που κατεγράφει στα επίσημα βιβλία με στόχο 


την παράνομη είσπραξη μη οφειλομένης επιδοτήσεως 
τότε: 

α. Στον ιδιοκτήτη του εκκοκκιστηρίου επιβάλλεται πρό¬ 
στιμο με απόφαση του Δ.Σ.Ο.Β. που ανέρχεται στο 
10πλάσιο της αντίστοιχης αξίας της διαπιστωθείσης επι¬ 
πλέον ποσότητας εφόσον η υπέρβαση είναι μέχρι 10%. 

β. Στην περίπτωση που η υπέρβαση είναι πέραν του 
10%, τότε πέραν του προστίμου κινείται η διαδικασία 
αφαίρεσης και της άδειας λειτουργίας του εκκοκκιστη¬ 
ρίου. 

γ. Στον παραγωγό που συμμετέχει στην παραβίαση του 
κοινοτικού καθεστώτος επιβάλλεται με απόφαση του 
Δ.Σ.Ο.Β. πρόστιμο μέχρι και το 20πλάσιο της αντίστοιχης 
αξίας της διαπιστωθείσης επιπλέον ποσότητας, εφόσον η 
υπέρβαση είναι μέχρι 10%. 

δ. Στην περίπτωση κατά την οποία η υπέρβαση είναι άνω 
του 10% τότε πέραν του προστίμου, με απόφαση του 
Δ.Σ.Ο.Β., ουδεμία επιδότηση χορηγείται για το σύνολο της 
παραγωγής του. 

ε. Τα όργανα ελέγχου για τα οποία προκύπτει ευθύνη 
παραπέμπονται στο Υπηρεσιακό Συμβούλιο. 

στ. Τα επιβαλλόμενα σύμφωνα με την παρούσα χρημα¬ 
τικά πρόστιμα βεβαιώνονται από τους επιβάλλοντες αυτά 
στις αρμόδιες Δημόσιες Οικονομικές Υπηρεσίες και ει- 
σπράττονται ως δημόσια έσοδα στον Κ.Α. Εσόδων 3739 
κατά τις διατάξεις του Κώδικα Είσπραξης Δημοσίων Εσό¬ 
δων (ΚΕΔΕ). 

ζ. Τυχόν άσκηση ενδίκου μέσου δεν αναστέλλει την 
εκτέλεση των διοικητικών κυρώσεων της απόφασης αυ¬ 
τής. 

Άρθρο 6 

I. Έλεγχοι εκκοκκιστηρίων και εκκοκκιστικών επιχειρή¬ 
σεων 

1. Με απόφαση του Υπουργού Γεωργίας συγκροτείται 
Κεντρική Επιτροπή Ελέγχου αποτελούμενη από: 

α. Τον Προϊστάμενο της Δ/νσης Παραγωγής και Αξιο¬ 
ποίησης Προϊόντων Φυτών Μεγάλης Καλλιέργειας του 
Υπουργείου Γεωργίας, ως Πρόεδρο. 

β. Τον Προϊστάμενο της ΔΙΔΑΓΕΠ του Υπουργείου Γε¬ 
ωργίας. 

γ. Τον Προϊστάμενο της Διεύθυνσης Οικονομικού Ελέγ¬ 
χου και Επιθεώρησης του Υπουργείου Γεωργίας. 

δ. Τον Προϊστάμενο της Δ/νσης Νομοπαρασκευαστικού 
Έργου και Νομικών Υποθέσεων. 

ε. Τον Προϊστάμενο της Δ/νσης Διακίνησης Παραγωγής 
του Οργανισμού Βάμβακος. 

Τους ανωτέρω αναπληρούν σε περίπτωση κωλύματος οι 
Προϊστάμενοι των οικείων Τμημάτων. 

στ. Από ένα εκπρόσωπο των ΠΑΣΕΓΕΣ, ΓΕΣΑΣΕ, ΣΥ- 
ΔΑΣΕ, με τους αναπληρωτές τους. Οι εκπρόσωποι αυτοί 
με τους αναπληρωτές προτείνονται από τις ανωτέρω ορ¬ 
γανώσεις. Αν μέσα σε ένα μήνα από τις προσκλήσεις για 
τον ορισμό του εκπροσώπου αυτός δεν προταθεί από την 
αντίστοιχη οργάνωση η Κεντρική Επιτροπή Ελέγχου λει¬ 
τουργεί νόμιμα και χωρίς τον εκπρόσωπο της εν λόγω ορ¬ 
γάνωσης. 

Έργο της Επιτροπής είναι η εποπτεία και ο έλεγχος της 
εφαρμογής του κοινοτικού καθεστώτος ενίσχυσης του 
σύσπορου βαμβακιού στη Χώρα μας. 

2. Με απόφαση του οικείου Γ ενικού Γ ραμματέα της Πε¬ 
ριφέρειας των βαμβακοπαραγωγικών περιοχών συγκρο¬ 
τείται Τριμελής Επιτροπή Ελέγχου και Επανελέγχου απο¬ 
τελούμενη από: 

α) Ένα γεωπόνο μιας εκ των Δ/νσεων Γ εωργίας της πε- 

ριφέρειας 

β) Έναν εκπρόσωπο της Δ.Ο.Υ. και 

γ) Ένα γεωπόνο του Οργανισμού Βάμβακος, με τους 
αναπληρωτές τους, με Πρόεδρο τον αρχαιότερο γεω¬ 
πόνο. 

Έργο της Επιτροπής είναι οι αιφνιδιαστικοί έλεγχοι και 
επανέλεγχοι των εκκοκκιστικών επιχειρήσεων καθόλη τη 
διάρκεια του 24ωρου, καθώς και οι έλεγχοι της διακίνησης 
των προϊόντων εκκόκκισης, εκτός εκείνων που εμπίπτουν 
στις αρμοδιότητες που απορρέουν από τον Καν.(ΕΟΚ) 
4045/89 του Συμβουλίου. 

Τα αποτελέσματα των ελέγχων κοινοποιούνται στον αρ¬ 
μόδιο Γ ενικό Γ ραμματέα της Περιφέρειας, τον οικείο Νο¬ 
μάρχη, την καθ’ ύλη αρμόδια Κεντρική Υπηρεσία του 
Υπουργείου Γεωργίας και τον Πρόεδρο του Οργανισμού 
Βάμβακος. 

3. Η Τριμελής Επιτροπή Ελέγχου του άρθρου 5 παρ. 1 
της παρούσης πέραν των λοιπών καθηκόντων της προβαί¬ 
νει σε καθημερινούς ελέγχους και συγκεκριμένα: 

α. Έλεγχο λειτουργίας εκ/ρίου και συνθηκών εκκόκκι¬ 
σης (αποθήκευση, εκ/ση, πρέσσα κ.λπ.). 

β. Έλεγχο παραγομένων προϊόντων 

- Εξακρίβωση των παραγομένων δεμάτων εκκοκκισμέ- 
νου 

- Μέτρηση υγρασίας εκκοκκισμένου 

- Ζύγιση τυχαίου δείγματος 5% των παραχθέντων δε¬ 
μάτων 

- Έλεγχο και παραλαβή δικαιολογητικών εξαγωγής δε¬ 
μάτων από το εκκοκκιστήριο. 

γ. Έλεγχο τηρουμένων εντύπων και βιβλίων εκ/κης 
επιχ/σης 

δ. Συμπλήρωση του δελτίου ελέγχου εκκοκκιστικής επι¬ 
χείρησης (σχετ. έντυπο), το οποίο υποβάλλεται αυθημε¬ 
ρόν στην Περιφερειακή και αποστέλλεται με ΕΑΧ στην Κε¬ 
ντρική Υπηρεσία του Οργανισμού Βάμβακος. 

4. Στο τέλος της εκ/κής περιόδου διενεργείται τελικός 
έλεγχος και πλήρης καταγραφή των αποθεμάτων των πα¬ 
ραχθέντων προϊόντων. 

Συντάσσεται ισοζύγιο της επιχείρησης με βάση τα τη¬ 
ρούμενα από την Υπηρεσία και εκ/κή επιχείρηση στοιχεία, 
καθώς και τα στοιχεία ελέγχων (στοιχεία εισαγωγής σύ- 
σπορου, παραγωγής εκ/νου, αποθεμάτων εκ/νου, αποδό¬ 
σεων εκ/ρίου, εκτιμήσεων απόδοσης οργανισμού Βάμβα¬ 
κος κ.λπ.). Τα συντασσόμενα ισοζύγια αποστέλλονται 
στην Κεντρική Υπηρεσία για έλεγχο και αποδέσμευση ή 
μη των σχετικών εγγυήσεων. 

5. Έντυπα τηρούμενα από τις εκκοκκιστικές επιχειρή¬ 
σεις. 

Κατάσταση ημερήσιων παραλαβών συσπόρου βάμβα¬ 
κος, ημερολόγιο εκ/σης (τηρείται χωριστά από κάθε εκ/κή 
επιχείρηση). 

Βιβλίο πρέσσας εκ/ρίου. 

Δελτίο απεικόνισης λειτουργίας και παραγωγής εκ/ρίου 
κατά βάρδια. 

Εβδομαδιαία: Δελτίο εβδομαδιαίας κίνησης εκ/ρίου 
(τηρείται χωριστά από κάθε εκκοκκιστική επιχείρηση). 

Μηνιαία: 1. Συγκεντρωτική κατάσταση ελέγχου αποθε¬ 
μάτων, 

2. Δηλώσεις συναλλαγών εκκοκκισμένου και βαμβακό¬ 
σπορου, 

3. Βιβλία αποθήκης και σχετικά παραστατικά. 

II. Έλεγχος Διακίνησης Προϊόντων 

Τα παραγόμενα προϊόντα της εκ/κής επιχείρησης ελέγ¬ 
χονται από τη στιγμή της παραγωγής τους μέχρι την εξα¬ 
γωγή τους από το εκ/ριο και τον τελικό παραλήπτη με 


βάση τα υποβαλόμενα από τις επιχειρήσεις προβλεπό- 
μενα έντυπα και σε συνδυασμό με τα στοιχεία των δελτίων 
ελέγχου των εκ/ρίων, προς τούτο. 

1) Η εκ/κή επιχείρηση υποχρεούται να ενημερώνει το 
οικείο Περιφερειακό Γ ραφείο του Οργανισμού Βάμβακος 
από την προηγούμενη ημέρα της φόρτωσης ότι θα εξάγει 
προϊόντα από την επιχείρηση. Μετά το πέρας της φόρτω¬ 
σης των προϊόντων και πριν από την εξαγωγή τους από το 
χώρο του εκ/ρίου η επιχείρηση κοινοποιεί με ΡΑΧ στην 
Τοπική και Κεντρική Υπηρεσία του Οργανισμού Βάμβακος 
το δελτίο αποστολής, τη συγκεντρωτική κατάσταση τιμο¬ 
λογίων, καθώς και αναλυτική κατάσταση με τους αύξοντες 
αριθμούς των εξαγομένων από την επιχείρηση δεμάτων 
εκκοκισμένου. 

2) Ο παραλήπτης-αγοραστής δεμάτων εκκοκισμένου 
Βάμβακος υποχρεούται να ενημερώνει αμέσως με ΡΑΧ 
την Κεντρική και Τοπική Υπηρεσία του Οργανισμού Βάμ¬ 
βακος, για την παραλαβή τους. 

3) Σε περιπτώσεις εξαγωγής δεμάτων στο εξωτερικό ο 
εξαγωγ,έας υποχρεούται να κοινοποιεί στην Κεντρική και 
Τοπική Υπηρεσία του Οργανισμού Βάμβακος τα σχετικά 
δικαιολογητικά, θεωρημένα από το Τελωνείο ή τα σχετικά 
αποδεικτικά εξαγωγής της μεσολαβούσης Τράπεζας για 
εξαγωγές σε χώρες της Ευρωπαϊκής Ένωσης ή οποιαδή¬ 
ποτε άλλα αποδεικτικά στοιχεία (διασαφίσεις εξαγωγής 
κ.λπ.). 

Αρθρο 7 

Διαδικασία πληρωμής ενισχύσεων 

1. Η κοινοτική ενίσχυση καταβάλλεται στις εκκοκκιστι- 
κές επιχειρήσεις σύμφωνα με τους Κανονισμούς της Κοι¬ 
νότητας και εφόσον υποβάλλουν τα απαιτούμενα προς 
τούτο δικαιολογητικά που προβλέπονται από τους Κανονι¬ 
σμούς, την παρούσα απόφαση και τις εγκυκλίους του Ορ¬ 
γανισμού Βάμβακος. 

2. Οι εκκοκκιστικές επιχειρήσεις συμπληρώνουν τη συ¬ 
γκεντρωτική κατάσταση αποθεμάτων βαμβακιού και βαμ¬ 
βακόσπορου κάθε μήνα (έντυπο 15), καθώς και το ημερο¬ 
λόγιο εισαγωγής - εκκόκκισης σύσπορου βαμβακιού κάθε 
ημέρα (έντυπο 16) και τα παραδίδουν χωρίς καθυστέρηση 
στα κατά τόπους γραφεία του Οργανισμού Βάμβακος για 
έλεγχο. 

Καθυστέρηση υποβολής των παραπάνω εντύπων στον 
Οργανισμό Βάμβακος, συνεπάγεται καθυστέρηση στην 
εκκαθάριση των αντίστοιχων ενισχύσεων. 

3. Η καταβολή της συνολικής αξίας του σύσπορου βαμ¬ 
βακιού από τις εκκοκκιστικές επιχειρήσεις προς τους βαμ¬ 
βακοπαραγωγούς, γίνεται μόνο με δίγραμμες επιταγές 
εξοφλητέες στην Α.Τ.Ε. αυτοπροσώπως. Σε περίπτωση 
μόνο ανωτέρας βίας όπως ασθένεια, η εξόφληση γίνεται 
με ειδικό συμβολαιογραφικό πληρεξούσιο και ο εντολοδό- 
χος εξόφλησης εκπροσωπεί μόνο ένα παραγωγό. 

Η εξόφληση των παραγωγών αποδεικνύεται με την κα¬ 
τάθεση εκ μέρους της εκκοκκιστικής επιχείρησης στον 
Οργανισμό Βάμβακος Ημερήσιων Καταστάσεων (με τα 
στοιχεία που αναγράφονται παρακάτω) σφραγισμένων και 
υπογεγραμμένων από τις Τράπεζες, με τις οποίες συναλ¬ 
λάσσονται ότι κατέθεσαν, σε δεσμευμένο και ανέκκλητο 
λογαριασμό υπέρ των παραγωγών, τα χρήματα για την 
πληρωμή από την Α.Τ.Ε. των παραγωγών που υπάρχουν 
στην κατάσταση αυτή και μόνον. 

Ειδικότερα, κάθε εκκοκκιστική επιχείρηση θα συντάσ¬ 
σει Ημερήσιες Καταστάσεις των παρτίδων κατά αύξοντα 
αριθμό κάθε ημέρας, στις οποίες θα περιλαμβάνονται, το 
επώνυμο, το όνομα, το πατρώνυμο ή όνομα συζύγου, η 

κοινότητα και ο αριθμός ταυτότητας κάθε παραγωγού, κα¬ 
θώς επίσης και ο αριθμός του εκδοθέντος τιμολογίου, της 
δίγραμμου επιταγής ή εντολής πληρωμής και το πληρωτέο 
ποσό. 

Η εκκοκκιστική επιχείρηση θα καταθέτει το συνολικό 
ποσό κάθε κατάστασης, στην Τράπεζα με την οποία συ¬ 
ναλλάσσεται, σε δεσμευμένο ανέκκλητο λογαριασμό για 
την πληρωμή από την Α.Τ.Ε. των παραγωγών που υπάρ¬ 
χουν στην κατάσταση αυτή και μόνον. Επί της καταστά- 
σεως θα αναγράφεται επίσης ότι η είσπραξη της αξίας του 
βαμβακιού θα γίνεται μόνο με την προσκόμιση του αντί¬ 
στοιχου τιμολογίου και της δίγραμμης επιταγής. 

Σφραγισμένο και υπογεγραμμένο έντυπο της κατάστα¬ 
σης αυτής θα παραδίδεται στον Οργανισμό Βάμβακος ως 
αποδεικτικό εξόφλησης. 

4. Κάθε εκκοκκιστική επιχείρηση οφείλει να προβαίνει 
σε οριστική εξόφληση των παραγωγών εντός 45 ημερών 
από της εισόδου του σύσπορου βαμβακιού στο εκκοκκι¬ 
στήριο εκτός των περιπτώσεων χορήγησης προκαταβολής 
επί της ενίσχυσης, οπότε η οριστική εξόφληση των παρα¬ 
γωγών θα γίνεται μέσα σε 30 ημέρες το αργότερον. Στην 
αντίθετη περίπτωση διακόπτεται η παραλαβή σύσπορου 
βάμβακος. 

5. Στο τέλος της εμπορικής περιόδου (31 Αυγούστου) η 
εκκοκκιστική επιχείρηση καταθέτει στον Οργανισμό Βάμ¬ 
βακος κατάσταση των τιμολογίων και διγράμμων επιταγών 
είτε εξοφλήθηκαν είτε όχι και επιπλέον κατάσταση δε¬ 
σμευμένων ανέκκλητων λογαριασμών, βάσει των οποίων 
εξοφλήθηκαν οι δίγραμμες επιταγές των βαμβακοπαρα¬ 
γωγών της περιόδου αυτής. 

6. Ο Οργανισμός Βάμβακος ελέγχει την τήρηση της 
ελάχιστης τιμής του σύσπορου βαμβακιού για την αντί¬ 
στοιχη ποιότητα, διενεργεί τους αναγκαίους ποσοτικούς 
και ποιοτικούς ελέγχους και εκδίδει τα απαραίτητα έντυπα 
2, 5 και 12. 

7. Αν στο τέλος της εμπορικής περιόδου (31 Αυγού¬ 
στου) υπάρχει διαφορά μεταξύ του συνόλου των δεσμευ¬ 
μένων λογαριασμών και της συνολικής αξίας του σύσπο¬ 
ρου βάμβακος που αγόρασε η επιχείρηση, τότε ο Οργανι¬ 
σμός Βάμβακος εντέλλεται να προχωρήσει σε καταλογι¬ 
σμό των ενισχύσεων για όσες ποσότητες εξοφλήθηκαν 
τοις μετρητοίς και όχι μέσω διγράμμων επιταγών. 

8. Ο Οργανισμός Βάμβακος παρέχει το δικαίωμα ενί¬ 
σχυσης στην ποσότητα συσπόρου βάμβακος που έχει τε¬ 
θεί υπό έλεγχο και η οποία έχει εκκοκκιστεί κατά τη διάρ¬ 
κεια της περιόδου που αναφέρεται στο άρθρο 5 της πα¬ 
ρούσας απόφασης. 

Αν η συνολική ποσότητα που έχει εκκοκκιστεί είναι μι¬ 
κρότερη από το 98% της ποσότητας που έχει τεθεί υπό 
έλεγχο, η ενίσχυση καταβάλλεται κατ' αναλογία των πο¬ 
σοτήτων που έχουν πράγματι εκκοκκιστεί. 

Η εκκοκκισθείσα ποσότητα κατά τη διάρκεια της παρα¬ 
πάνω περιόδου (180 ημερών) προσδιορίζεται βάσει των 
αποδόσεων σε ίνες, όπως αυτές προκύπτουν από τα απο¬ 
τελέσματα των αναλύσεων επί τουλάχιστον 10% των παρ¬ 
τίδων που τίθενται υπό έλεγχο. 

9. Μετά την υποβολή της αίτησης για θέση υπό έλεγχο 
χορηγείται στους ενδιαφερομένους, οι οποίοι υποβάλλουν 
σχετική αίτηση, εντός 10 εργάσιμων ημερών το αργότερο 
προκαταβολή επί της ενίσχυσης, υπό τον όρο ότι έχει συ¬ 
νταχθεί εγγύηση τουλάχιστον ίση με το ύψος της χορη¬ 
γούμενης ενίσχυσης, σύμφωνα με το άρθρο 9 του ΚΑΝ. 
(ΕΟΚ) 1201/89. 

10. Ο Οργανισμός Βάμβακος, αφού παραλάβει τα απα¬ 
ραίτητα δικαιολογητικά και προβεί στην αναγνώριση και 


εκκαθάριση της δαπάνης, διαβιβάζει αυτά στη ΔΙΔΑΓΕΠ, 
προκειμένου να εκδώσει την εντολή πληρωμής του δι¬ 
καιούχου. 

11. Στην περίπτωση λήψης προκαταβολής της ενίσχυ¬ 
σης, η σχετική εγγυητική επιστολή επιστρέφεται εφόσον 
προσκομισθεί η απόδειξη πληρωμής των βαμβακοπαρα¬ 
γωγών και έχει αποδοθεί στον Οργανισμό Βάμβακος η 
ανταποδοτική εισφορά υπέρ αυτού του 1 % επί της συνολι¬ 
κής αξίας του σύσπορου βαμβακιού. 

12. Δεν επιτρέπεται η παρακράτηση οιασδήποτε χρη¬ 
ματικής οφειλής του παραγωγού για λογαριασμό των εκ- 
κοκκιστικών επιχειρήσεων από την Α.Τ.Ε. 

Αρθρο 8 

Γενικές Διατάξεις 

1. Κατωτέρω παρατίθενται τα έντυπα που αποτελούν 
αναπόσπαστο τμήμα της παρούσας απόφασης και έχουν 
ως εξής: 

1.1 Έντυπο 1: Υπεύθυνη δήλωση εκτάσεων που σπάρ- 
θηκαν με βαμβάκι το. 

1.3 Έντυπο 3: Τιμολόγια αγοράς σύσπορου βαμβα¬ 
κιού. 

1.4 Έντυπο 4: Συγκεντρωτική κατάσταση πληρωμής δι¬ 
καιούχου. 

1.5 Έντυπο 5: Πιστοποιητικό προκαθορισμού ενίσχυ¬ 
σης. 

1.6 Έντυπο 6: Σύμβαση αγοραπωλησίας σύσπορου 
βαμβακιού. 

1.7 Έντυπο 7: Αίτηση για θέση υπό έλεγχο. 

1.8 Έντυπο 8: Απόδειξη ποσοτικής και ποιοτικής παρα¬ 
λαβής σύσπορου βαμβακιού. 

1.9 Έντυπο 9: Αίτηση για πιστοποιητικό ενίσχυσης. 

1.10 Έντυπό 10: Δήλωση εκκοκκίσεως για λογαριασμό 
παραγωγού. 

1.11 Έντυπο 11: Κατάσταση ημερήσιας παραλαβής και 
Πιστοποιητικό Ελέγχου. 

1.12 Έντυπο 12: Πιστοποιητικό ενίσχυσης. 

1.13 Έντυπο 13: Δελτίο δειγματοληψίας. 

1.14 Έντυπο 14: Αίτηση πληρωμής δικαιούχου για σύ- 
σπορο βαμβάκι. 

1.15 Έντυπο 15: Συγκεντρωτική κατάσταση ελέγχου 
αποθεμάτων των βαμβακιού και βαμβακόσπορου την 1 η 
ημέρα του μήνα. 

1.16 Έντυπο 16: Ημερολόγιο εισαγωγής - εκκόκκισης 
σύσπορου βαμβακιού. 

2. Ο Υπουργός Γεωργίας εξουσιοδοτείται να καθορίζει 
τις λεπτομέρειες εφαρμογής της παρούσας απόφασης, 
να τροποποιεί τα σχετικά έντυπα, να λαμβάνει άλλα συ¬ 
μπληρωματικά μέτρα και να καθορίζει, ανάλογα με το 
έκτακτο των εκάστοτε συνθηκών, το χρόνο ισχύος αυτής 
με αποφάσεις του. 

3. Η κοινή διϋπουργική απόφαση 35835/22.11.91 «Συ¬ 
μπληρωματικά μέτρα για την εφαρμογή του κοινοτικού κα¬ 
θεστώτος στην είσχυση του σύσπορου βαμβακιού-, όπως 
αυτή τροποποιήθηκε μεταγενέστερα, καταργείται με την 
έναρξη ισχύος της παρούσης απόφασης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 23 Σεπτεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

ΓΕΩΡΓΙΑΣ 

Γ. ΜΩΡΑΪΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καττοδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

ΡΑΧ 

22.3211 ΥΡΕΤ 0Π 
5234312 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗ ΡΟ ΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώληοης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 




ί Ποσοστό 5% υπέρ του Ταμείου Αλληλο- 
Η ετήσια συνδρομή είναι: ] βοήθειας του Προσωπικού (ΤΑΠΕΤ) 


α) 

Για το Τεύχος Α' Δρχ. 

15.000 

Δρχ. 

750 

β) 

» » 

» 

Β 

» 

30.000 

» 

1.500 

Υ) 

» » 

» 

Γ' 

» 

10.000 

» 

500 

δ) 

» » 

» 

Δ' 

» 

30.000 

» 

1.500 

ε) 

» » 

» 

Αναπτυξιακών Πράξεων 

» 

20.000 

» 

1.000 

στ) 

» » 

» 

Ν.Π.Δ.Δ. 

» 

10.000 

» 

500 

ζ) 

»> » 

» 

ΠΑΡΑΡΤΗΜΑ 

» 

5.000 

» 

250 

π) 

» » 

» 

Δελτ. Εμπ.& Βιομ. Ιδ. 

» 

10.000 

» 

500 

θ) 

» » 

» 

Αν. Ειδικού Δικαστηρίου 

» 

3.000 

» 

150 

I) 

» » 

» 

Α.Ε. & Ε.Π.Ε. 

» 

200.000 

» 

10.000 

ια) 

Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










